2023 3 2
LT
Europos Sąjungos oficialusis leidinys
C 79/1
I (Rezoliucijos, rekomendacijos ir nuomonės)
REZOLIUCIJOS
REGIONŲ KOMITETAS 152-OJI RK PLENARINĖ SESIJA, 2022 11 30–2022 12 1
Europos regionų komiteto rezoliucija dėl Europos Komisijos 2023 m. darbo programos ir RK politinių prioritetų (2023/C 79/01)
EUROPOS REGIONŲ KOMITETAS (RK),
atsižvelgdamas į: — Europos Komisijos 2023 m. darbo programą (1), — 2012 m. vasario mėn. Protokolą dėl bendradarbiavimo su Europos Komisija, — RK rezoliuciją „Europos regionų komiteto 2020–2025 m. prioritetai“ (2), — RK rezoliuciją dėl Europos regionų komiteto pasiūlymų atsižvelgiant į Europos Komisijos 2023 m. darbo programą (3), — RK ES metinį pranešimą dėl regionų ir miestų padėties (4), 1. palankiai vertina tai, kad Europos Komisijos darbo programa iš esmės grindžiama Konferencijos dėl Europos ateities pasiūlymais.
Kadangi įgyvendinant kai kuriuos pasiūlymus reikėtų iš dalies pakeisti Sutartis, RK pritaria Europos Parlamento ir Europos Komisijos pirmininkės raginimui įsteigti konventą pagal ES sutarties 48 straipsnį.
Tačiau RK apgailestauja, kad Europos Komisijos darbo programoje trūksta nuorodų ir konkrečių pasiūlymų, susijusių su Konferencijos dėl Europos ateities išvadomis, kuriose numatoma geriau pripažinti vietos ir regionų valdžios institucijų pridėtinę vertę Europos demokratijai; 2. palankiai vertina atnaujintą Komisijos įsipareigojimą naudoti darnaus vystymosi tikslus (DVT) kaip savo bendrą pagrindinį tikslą, visų pirma juos integruojant į Europos semestrą ir geresnio reglamentavimo priemones.
RK prašo Komisijos įvertinti visas galimybes, kaip DVT pritaikyti prie vietos poreikių, be kita ko, atliekant numatomą ES savanorišką peržiūrą, kad iki 2030 m. būtų pasiektas tvarus atsigavimas ir užbaigti įgyvendinti DVT; 3. pabrėžia, kad dabartinės kritinės klimato padėties, COVID-19 pandemijos, Rusijos karo prieš Ukrainą ir neregėtai didelės infliacijos, kurią sukėlė pakilusios maisto ir energijos kainos, taip pat struktūrinės migracijos ir humanitarinės krizės prie ES sienų, itin sudėtingos Viduržemio jūros regione ir Atlanto vandenyne, padariniai labiau nei bet kada patvirtina
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/lt/our-work/Pages/State-of-Regions-and-Cities-2022.aspx?origin=spotlight